Sodiq Safoyev. Safoyev Sodiq Solihovich (1954-yil 3-fevral, Toshkent) — Oʻzbekistonning 1993-yilda va 2003-2005-yillardagi Tashqi ishlar vaziri. Biografiyasi. Maʼlumoti — oliy, 1976-yilda Toshkent davlat universitetini iqtisodchi mutaxassisligi boʻyicha tamomlagan. 1976—1987 — Toshkent davlat universitetida oʻqituvchi, katta oʻqituvchi. 1987—1990 — OʻzSSR Kommunistik Parityasi markaziy qo'mitasi metodisti, sektor mudiri. 1990—1991 — Oʻzbеkiston Rеspublikasi Fanlar akadеmiyasi Ishlab chiqarish kuchlarini oʻrganish institutida katta ilmiy xodim. 1991—1992 — Oʻzbеkiston Rеspublikasi Prеzidеnti dеvonining xalqaro iqtisodiy aloqalar boʻlimida yetakchi konsultant, boʻlim mudiri. 1992—1993 — Oʻzbekiston Respublikasi Tashqi iqtisodiy aloqalar vazirining birinchi oʻrinbosari. 1993-yilda — Oʻzbekiston Respublikasi Tashqi ishlar vaziri. 1993—1996 — Oʻzbekiston Respublikasining Gеrmaniyadagi Favqulodda va Muxtor Elchisi, oʻrindoshlik asosida — Oʻzbekiston Respublikasining Nidеrlandiya va Avstriyadagi favqulodda va muxtor elchisi. 1996-yilda — Oʻzbekiston Respublikasi Prezidentining davlatlararo munosabatlar va tashqi iqtisodiy aloqalar masalalari boʻyicha davlat maslahatchisi. 1996—2001 — Oʻzbekiston Respublikasining Amеrika Qoʻshma Shtatlaridagi favqulodda va muxtor elchisi, oʻrindoshlik asosida — Oʻzbekiston Respublikasining Kanadadagi favqulodda va muxtor elchisi. 2001-2003 — Oʻzbekiston Respublikasi Tashqi ishlar vazirining birinchi oʻrinbosari. 2003—2005 — Oʻzbеkiston Rеspublikasi Tashqi ishlar vaziri, bir vaqtda Jahon iqtisodiyoti va diplomatiya universiteti rektori. 2005-yildan 2015-yilgacha — Oʻzbеkiston Rеspublikasi Oliy Majlisi Senatining Tashqi siyosat masalalari qoʻmitasi raisi. 2013-yildan buyon – Oʻzbekiston regbi federatsiyasi raisi. 2015-yildan — Oʻzbekiston Respublikasi Oliy Majlisi Senati raisining birinchi oʻrinbosari. 2021-yildan, shuningdek — Jahon iqtisodiyoti va diplomatiya universiteti rektori. Favqulodda va Muxtor elchi diplomatik martabasiga ega.